S Andromeda

S Andromeda eller SN 1885A er ein supernova som vart observert i 1885 i Andromedagalaksen, og som ved maksimum var synleg med det nakne auga.

Han vart først sett den 17. august 1885 av den franske astronomen Ludovic Gully, men Gully trudde på den tida at det var spreidd månelys i teleskopet sitt og følgde ikkje opp observasjonane. Ernst Hartwig ved Tartu-observatoriet i Estland såg supernovaen 20. august og kommuniserte funnet i eit telegram den 31. august 1885, då Hartwig hadde stadfesta at det ikkje var skapt av reflektert månelys. Telegrammet førte til vidstrekte observasjonar av hendinga. 

Kjelder

Kategori:Andromeda
Kategori:Supernovaer
Kategori:Andromedagalaksen
Kategori:Vitskap i 1885
0182